**การเตรียมตัวสอบทุนรัฐบาลญี่ปุ่น(MEXT)**

รอบข้อเขียน

รอบแรกสอบแค่ 2 วิชา คือ คณิตศาสตร์กับอังกฤษ

1. คณิตศาสตร์ : มีเติมคำประมาณ 6 ข้อ กับแสดงวิธีทำ 2 ข้อเป็นภาษาอังกฤษหมดเลย ไม่ยากมากนะ เนื้อหาก็อยู่ในเลขม.ปลายปกติ ข้อควรระวังก็คือศัพท์ทางคณิตศาสตร์(ที่เราอาจแปลไม่ออก)และต้องไม่สะเพร่า(โดยเฉพาะช่วงเติมคำ) การเขียนแสดงวิธีทำเป็นภาษาอังกฤษก็ควรเขียนให้เข้าใจง่ายแต่รู้เรื่องด้วยนะ
2. ภาษาอังกฤษ : แนวข้อสอบก็คล้ายๆปี 2009 (ปี 2010 มันเปลี่ยนแนว จะง่ายกว่าปีก่อนๆ) ก็จะมี grammar, phrase, error identification(ยาวเป็นพรืดเลย), cloze test, reading 2 passages ลองทำข้อสอบเก่าๆเป็นแนวดูจะรู้ว่ามันออกประมาณไหน ระวังเรื่องเวลาด้วยก็ดี

รอบสัมภาษณ์

 การสอบสัมภาษณ์ ทางโรงเรียนมีการฝึกให้ครั้งนึง ก็ทำให้พอรู้วิธีปฏิบัติตัวกับแนวการตอบคร่าวๆ เราก็ควรหาข้อมูลเรื่องเศรษฐกิจของญี่ปุ่นไปด้วยว่ามีลักษณะเป็นยังไง ลักษณะ/ภาพลักษณ์ของประเทศญี่ปุ่นในสายตาเรา แล้วก็ควรจะหาของจีนไว้ด้วยก็ดี เพราะพี่ไม่ได้เตรียมไปแต่โดนถาม (เหมือนว่าจีนกะญี่ปุ่นแข่งขันกัน กรรมการเค้าถามถึงญี่ปุ่นแล้วเค้าก็จะถามไปถึงจีนด้วย) เตรียม Port Folio ไปด้วยก็ดี (อ.แนะแนวคงบอกแหละ) เพราะจะทำให้เค้าถามในเรื่องใกล้ตัวเรา (ตอบง่ายขึ้นๆ 55’) อีกอย่าง เค้ามักจะถามในใบสมัครที่เรากรอกไปด้วย ถ้าเราเขียนอะไรที่เป็นตัวเราอยู่แล้วก็คงตอบได้ ไม่ต้องห่วง :)

 พี่สอบสัมภาษณ์เป็นคนที่ 3 ตอนที่คนที่ 2 สัมภาษณ์ เค้าก็จะเรียกเราไปนั่งรอในห้องหนึ่ง ตอนนั้นก็เริ่มตื่นเต้นเหมือนกัน พอถึงคิวเค้าก็จะมาตามเราไปห้องที่ติดกัน มีคนสัมภาษณ์ 4 คน หญิง1(คนไทย) ชาย3(คนญี่ปุ่น) พอเข้าไปถึงยังไม่ทันไรเลยเค้าก็เชิญให้นั่งแล้ว ก็ยื่น Port Folio ให้เค้าก่อนจะมานั่ง แล้วก็เริ่มการสัมภาษณ์..

 Q : ให้แนะนำตัวเอง

 A : (พี่ก็ทักทายภาษาญี่ปุ่นง่ายๆอ่ะ แล้วก็แนะนำตัวคร่าวๆ พูดถึงที่เรียน อาชีพพ่อแม่ มีพี่กี่คน พูดถึงงานอดิเรกและความสนใจ)

 Q : ทำไมอยากเรียนที่ญี่ปุ่น

 A : ชื่นชอบวัฒนธรรมคนญี่ปุ่น และก็ชื่นชอบนิสัยของคนญี่ปุ่นที่มีระเบียบวินัย มีน้ำใจ เสียสละ และรักประเทศของตนอย่างมาก

 Q : ทำไมอยากเรียนเศรษฐศาสตร์

 A : เล่าถึงความฝันสมัยเด็กที่อยากเป็นหมอเหมือนคุณพ่อเพราะอยากช่วยเหลือผู้คน แต่ต่อมาได้เรียนรู้อะไรมากขึ้น ทำให้เห็นโลกในมุมมองกว้างขึ้น ประกอบกับที่เรามีความชื่นชอบในตัวเลขอยู่แล้ว จึงรู้ว่าการเรียนเศรษฐศาสตร์ก็สามารถช่วยเหลือผู้คนได้ ไม่ใช่แค่เฉพาะบุคคล แต่ช่วยคนได้ทั่วโลก เป็นเหมือน“A doctor of the world”จึงอยากเรียนเศรษฐศาสตร์เพื่อมาช่วยเหลือ ยกระดับชีวิตผู้คนให้ดียิ่งขึ้น

 Q : เรียนเศรษฐศาสตร์มาแล้วจะสร้างประโยชน์ให้กับประเทศได้อย่างไร

 A : ถ้าเรียนจบแล้ว ก็จะนำความรู้ที่ได้มาพัฒนาเศรษฐกิจของประเทศให้ดียิ่งขึ้น โดยเน้นให้มีรากฐานที่มั่นคงและมีเสถียรภาพ นอกจากนี้ยังจะช่วยเหลือในระดับโลก คือ จะยกระดับความเป็นอยู่ของผู้คนให้ดียิ่งขึ้นโดยการพัฒนาเศรษฐกิจโลกให้ดีขึ้น

 Q : ให้อธิบายเศรษฐศาสตร์มหภาคของญี่ปุ่น

 A : (จำไม่ได้ว่าตอบอะไรไป แต่ไม่ค่อยดีเท่าไหร่อ่ะ = =)

 Q : ในใบสมัครที่คุณเขียนไว้ว่า “คนญี่ปุ่นสละได้แม้กระทั่งชีวิตเพื่อประเทศของพวกเขา” คุณหมายความว่ายังไง

 A : คนญี่ปุ่นมีความรักในประเทศมาก เค้ายอมเสียสละทุกอย่าง เสียสละได้แม้กระทั่งชีวิต เพื่อประเทศของเค้า

 Q : (กรรมการชาวญี่ปุ่นคนขวาสุดชี้รูปหลีดฯใน port folio) นี่รูปคุณหรอ? [A:ใช่] (กรรมการผู้หญิงถาม) เต้นหลีดให้ดูหน่อยสิ

 A : ได้ค่ะ (-v-) แล้วก็ลุกขึ้นไปเต้นเพลงมาร์ชมหิดลท่อนนึง =//=

 Q : อะไรทำให้ญี่ปุ่นพัฒนามาถึงขั้นนี้

 A : เพราะทรัพยากรมนุษย์ที่มีคุณภาพ แม้ญี่ปุ่นจะต้องเผชิญกับวิกฤตหลายๆอย่าง เช่น วิกฤตสงครามโลก ภัยธรรมชาติทั้งหลาย แต่ญี่ปุ่นก็ยังยืนหยัดได้ในฐานะประเทศที่พัฒนาแล้วก็เพราะการเล็งเห็นถึงความสำคัญของทรัพยากรมนุษย์ คนญี่ปุ่นมีความเสียสละและทำเพื่อประโยชน์ส่วนรวมของประเทศอย่างแท้จริง จึงทำให้ญี่ปุ่นพัฒนามาได้ถึงจุดนี้

 Q : แล้วจีนล่ะ?

 A : (ตอบไม่ค่อยได้- -) จีนกับญี่ปุ่นจะต่างกันเล็กน้อย คือ คนจีนเป็นคนขยัน มุมานะ อดทนเพราะเค้าพบเจอกับความลำบากมามาก

 Q : ถ้ามีให้เลือกระหว่างเงิน ทอง บ้าน จะเลือกอะไร

 A : เลือกทองเพราะว่าอย่างที่รู้ ปัจจุบันนี้ทองราคาขึ้นอย่างมาก และทองก็เป็นของที่มีค่าสำหรับทุกประเทศ และเราสามารถเก็บไว้กับตัวได้ ค่าของมันจะไม่สูญหายไป

 Q : เรียนเศรษฐศาสตร์จบแล้วคุณจะช่วยให้สัมพันธภาพระหว่าง 2 ประเทศนี้(คือไทยกับญี่ปุ่น)ดีขึ้นได้อย่างไร

 A : จะเน้นให้พัฒนาไปด้วยกัน คือ หากฝ่ายใดฝ่ายหนึ่งเดือดร้อน อีกฝ่ายก็พร้อมเข้าช่วยเหลือ ทั้งสองประเทศจะคอยช่วยเหลือและแบ่งปันกันทั้งทางด้านทรัพยากรธรรมชาติ เทคโนโลยีและวิทยาการใหม่ๆ และพัฒนาไปด้วยกัน

 Q : อะไรคือสิ่งสำคัญของการเป็นหลีดฯ

 A : ความสามัคคี เพราะหากขาดความสามัคคี ใครคนใดคนหนึ่งไม่พร้อมเพรียงกับคนอื่นที่เหลือก็จะทำให้ภาพรวมออกมาไม่สวยไปเลย

 Q : ได้ข่าวเกี่ยวกับโรงเรียนมหิดลฯว่าเรียนหมอกันมาก อีกอย่างพ่อคุณก็เป็นหมอ ไม่ถูกคาดหวังให้เป็นหมอด้วยหรอ

 A : ไม่ค่ะ คุณพ่อเคยบอกไว้ว่า จะเรียนอะไรก็เรียนไปเถอะ แค่ขอให้ทำให้ดีที่สุดก็พอ (กรรมการก็ชมว่า good father ^^)